Τομάζος (όνομα)

Το Τομάζος είναι αντρικό κύριο όνομα που απαντά στη Κύπρο και σε ορισμένες περιοχές της Ελλάδας. Από τα σπάνια σήμερα ονόματα, το συναντούμε στα Επτάνησα, τις Κυκλάδες, τα Δωδεκάνησα, την Κρήτη, περιοχές όπου επεκράτησαν παλιότερα οι Ενετοί και οι Γενουάτες ή αργότερα οι Ιταλοί. Στη Κύπρο υπάρχει Άγιος Τομάζος ο οποίος τιμάται στο χωριό Στρουμπί της Πάφου όπου υπάρχει και προσκήνημα στο όνομά του. Η κυπριακή παράδοση τον αναφέρει ως έναν από τους τρακόσιους ξένους «Αλαμάνους» αγίους της Κύπρου. Ο Αθανάσιος Μπούτουρας περιλαμβάνει το όνομα Τομάζος στην κατηγορία των «Ονομάτων εκ ξένων λαών».Αθανάσιος Χ. Μπούτουρας, Τα νεοελληνικά κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 122. Το όνομα αντιστοιχεί στο ελληνικά αντρικό βαφτιστικό Θωμάς. Ο γυναικείος τύπος του ονόματος είναι Τομάζα και Τομαζίνα.Αντώνιος Σιγάλας, Συρίων βαπτιστικά - Παρωνύμια - Επώνυμα, Ανατύπωσις εκ του Λεξικογραφικού Αρχείου, τμ. #6, Αθήνα 1921, σ. 180.

 Ετυμολογία του ονόματος 
Το όνομα προέρχεται από το αντρικό ιταλικό όνομα Tommaso ή Tomaso, το οποίο με τη σειρά του προέρχεται από το λατινικό Thomas (στη βυζαντινή περίοδο Thomasus), και αυτό από το μεταγενέστερο ελληνικό όνομα Θωμάς.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 344. Τύποι του ονομάτος σε διάφορες περιοχές είναι οι ακόλουθοι:
 Τομάζος, στην Κίμωλο,Αντώνιος Μηλιαράκης, Υπομνήματα περιγραφικά των Κυκλάδων νήσων: Κίμωλος, Αθήνα 1901, σ. 25. στη Λέρο και την Αστυπάλαια,Karl Dieterich, Sprache und Volksüberlieferungen der südlichen Sporaden, 1908, σ. 287. στη Θήρα,Α. Κ. Χούμης, «Βαπτιστικά ονόματα», Δελτίο της Ιστορικής και Εθνολογικής Εταιρίας της Ελλάδος τμ. #4 (1892), σ. 350. στη Σύρο·Αντώνιος Σιγάλας, ό.π.
 Τομαζής,Α. Κ. Χούμης, ό.π. Τουμαζής, στη Χίο·
 Τουμάζος, στην Κύπρο — όπου ο Σίμος Μενάρδος θεωρεί ότι προέρχεται από το γαλλικό ThomasΣίμος Μενάρδος, «Περί των ονομάτων των Κυπρίων», Αθηνά, τμ. #16 (1904), σ. 265. — Τουμάς, Τουμαζής, Τουμαζέλλης.Ανδρέας Κολίτσης, Περί των κυρίων ονομάτων και των επωνύμων των Κυπρίων, Εθνικό και Καποδιστριακό Πανεπιστήμιο Αθηνών, Αθήνα 1963, σ. 46 και 50.

 Ονομαστική εορτή 
Συνήθως, ο Τομάζος γιορτάζει την πρώτη Κυριακή μετά την Πάσχα, την αποκαλούμενη Κυριακή του Θωμά (ή Κυριακή του Αντίπασχα) ή εναλλακτικά στις 6 Οκτωβρίου, ημέρα που η Ορθόδοξη Εκκλησία τιμά τη μνήμη του Θωμά εκ των δώδεκα αποστόλων. Αγίου Νικοδήμου Αγιορείτου Συναξαριστής των δώδεκα μηνών του ενιαυτού , Εκδόσεις Δόμος, Αθήνα 2005. Η Καθολική Εκκλησία τιμά τη μνήμη του απόστολου Θωμά στις 3 Ιουλίου.«Tommaso» στο Santi, beati e testimoni: Dizionario dei nomi.

 Το όνομα Τομάζος ως επώνυμο 
Σύμφωνα με τον Μανόλη Τριανταφυλλίδη, το οικογενειακό όνομα Τομάζος, Τομάζης είναι πατρωνυμικό από τα ιταλικάΜανόλης Τριανταφυλλίδης, Τα οικογενειακά μας ονόματα, Ι.Ν.Σ.–Ίδρυμα Μανόλη Τριανταφυλλίδη, Θεσσαλονίκη, ανατύπωση, 1995, σ. 17. Σύμφωνα με την Χρυσούλα Τσικριτσή - Κατσιανάκη, στην Κρήτη εμφανίζονται τα οικογενειακά ονόματα Τομαδάκης και Τωμαδάκης· Τομάζος, Τωμαζάκης, Τομαζάνης, Τουμαζάνης· Δομαζάκης· στην Κεφαλονιά, Τουμαζάτος· και στη Ζάκυνθο, Τομαζίνος, Τομαζέλλος, Τομαζέλλης.Χρυσούλα Τσικριτσή - Κατσιανάκη, Κρητικά επώνυμα ενετικής προελεύσεως, Αθήνα 1999, σ. 367.

 Παραπομπές 

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Ονόματα ιταλικής προέλευσης
Κατηγορία:Ονόματα ιταλικά